P6_TA(2006)0604
Biomassi ja biokütuste strateegia
Euroopa Parlamendi resolutsioon biomassi ja biokütuste strateegia kohta (2006/2082(INI))
Euroopa Parlament,
—võttes arvesse komisjoni teatist „Biomassi tegevuskava” (KOM(2005)0628);
—võttes arvesse komisjoni teatist „ELi biokütuste strateegia” (KOM(2006)0034);
—võttes arvesse Euroopa Parlamendi ja nõukogu 27. septembri 2001. aasta direktiivi 2001/77/EÜ taastu-
vatest energiaallikatest toodetud elektrienergia kasutamise edendamise kohta elektrienergia siseturul (1);
—võttes arvesse Euroopa Parlamendi ja nõukogu 8. mai 2003. aasta direktiivi 2003/30/EÜ, millega eden-
datakse biokütuste ja muude taastuvkütuste kasutamist transpordisektoris (2);
—võttes arvesse oma 14. veebruari 2006. aasta resolutsiooni koos soovitustega komisjonile kütmise ja
jahutamise kohta taastuvatest energiaallikatest (3);
—võttes arvesse komisjoni mandaati WTO läbirääkimisteks põllumajanduse valdkonnas vastavalt komisjoni
ettepanekule tingimuste kohta WTO läbirääkimistel põllumajanduse valdkonnas (dokumendi viitenumber
625/02, jaanuar 2003);
—võttes arvesse kodukorra artiklit 45;
—võttes arvesse tööstuse, teadusuuringute ja energeetikakomisjoni raportit ja põllumajanduse ja maaelu
arengu komisjoni, keskkonna-, rahvatervise- ja toiduohutuse komisjoni, rahvusvahelise kaubandusekomisjoni ning transpordi- ja turismikomisjoni arvamusi (A6-0347/2006),
A. arvestades, et muu hulgas biomassi tuleb pikemas perspektiivis energiaallikana rohkem kasutada ning
selle energeetilist kasutamist tuleb eelkõige metsanduses, põllumajanduses ja jäätmevaldkonnas täielmääral ära kasutada;
B. arvestades, et energia valdkonna väljakutsele tuleb leida säästvad lahendused energiatõhususe olulise ja
vältimatu täiustamise, energiasäästu ja ka taastuvate energiaallikate laiendamise abil;
C. arvestades, et biomassi esmased potentsiaalsed kasutusvõimalused on elektrienergia tootmises, kütmises
ja jahutamises, vesiniku, metaani ja kütuse tootmises ning keemia-, toiduaine-, paberi- ja puidutöötlemis-
tööstuses,
D. arvestades, et biomass on ainuke süsinikukandja taastuvenergias ja seetõttu väärib tähelepanu nii ener-
geetiline kasutamine kui ka süsinikku sisaldavate toodete tootmine;
E. E arvestades, et biomassi laialdasem kasutamine võib aidata kaasa energiapoliitika kolme peamise
eesmärgi, nimelt varustuskindluse, konkurentsivõime ja keskkonnasäästvuse saavutamisele, vähendadeskasvuhoonegaaside heitkoguseid;
F. arvestades, et bioenergia kasutamise viisiga ja energiakultuuri valikuga ja kultuuri kasvatamiseks kasuta-
tava põllumajandusliku süsteemi omadustega määratletakse, kas bioenergia kasutamine vähendab kasvu-hoonegaaside tekkimist;23.12.2006 C 317 E/890 Euroopa Liidu Teataja
Neljapäev, 14. detsember 2006ET
(1) EÜT L 283, 27.10.2001, lk 33.
(2) ELT L 123, 17.5.2003, lk 42.
(3) ELT C 290 E, 29.11.2006, lk 115.
G. arvestades, et transpordisektor vastutab enam kui 20 % kasvuhoonegaaside heitkoguste eest, kuigi see
sektor ei ole kaasatud heitkogustega kauplemise mehhanismi; arvestades, et eeldatavasti suurenevad need
heitkogused tulevastel aastatel jätkuvalt ning biokütused on üks võimalus parandada selle sektori kesk-konnamõju,
H. arvestades, et biomassi abil võib olla võimalik vähendada sõltuvust välistest energiaallikatest ning luua
maapiirkondades uusi majandusliku arengu ja töövõimalusi;
I. arvestades, et mõned liikmesriigid ei järgi direktiivi 2003/30/EÜ biokütuste kasutamise osas transpordis
ning seavad väga tagasihoidlikke eesmärke;
J. arvestades, et biomassi kasutamisel on praegu veel logistilisi ja tehnilisi takistusi, mis seisnevad suhteliselt
madalas energiasisalduses, detsentraliseeritud kättesaadavuses, kasutatavate ainete erinevuses ja kütuse
sünteesimises;
K. arvestades, et teise põlvkonna biokütused (biomass vedelateks kütusteks) võimaldavad oluliselt suuremat
energeetilist kasutamist kui esimese põlvkonna biokütused (taimeõlid, biodiislikütus, etanool);
L. arvestades, et ühenduse õigusaktid bensiini kvaliteedi kohta keelavad üle 5 % bioetanoolisisaldusega kütu-
sesegude kasutamise;
M. arvestades, et on olemas tehnoloogia teise põlvkonna biokütuste tootmiseks, nõudlus kõrgekvaliteediliste
kütuste järele suureneb ning samuti on olemas infrastruktuur ja ajamisüsteemid;
N. arvestades, et nagu näitavad Lõuna-Aafrika Vabariigi ja Trinidadi näited, on terves maailmas majandusli-
kult võimalik viia süsinikku sisaldavate toodete tootmine üle sünteeskütuste kasutamisele; siiski ei tohi
teise põlvkonna biokütuste tootmine takistada esimese põlvkonna kütuste tootmist, mille liikmesriigidon vastavalt direktiivile 2003/30/EÜ algatanud,
O. arvestades, et kogu ELi hõlmava poliitika kujundamine biomassi edendamiseks nõuab integreeritud lähe-
nemist, mis avab konkurentsi kõigile kasutusviisidele;
P. arvestades, et biomassi tegevuskava peab vastavalt subsidiaarsuse põhimõttele jätma liikmesriikidele vaja-
liku valikuvabaduse ja paindlikkuse, et nad saaksid ise otsustada oma eesmärkide ja poliitiliste meetmete,samuti bioenergia edendamise vahendite üle, tingimusel, et need poliitikad ei moonuta liikmesriikidevahelist konkurentsi;
Q. arvestades, et ka kulutasuvus ja säästvus on olulised juhtpõhimõtted ökoloogiliselt otstarbekaks
bioenergia edendamiseks, ühendades kõrgetasemelise keskkonnaohutuse majanduslikult toimiva pikaaja-lise rahastamisbaasiga;
R. arvestades, et keskkonnasäästvuse eesmärkide täitmiseks ja kasvuhoonegaaside vähendamiseks on vaja
tagada, et biokütuse kogu elutsükkel põllult kütusepaaki, sealhulgas kogu transport, tooks kaasa fossiil-
kütuste omast oluliselt väiksemad süsiniku heitkogused;
S. arvestades, et biomassi omamaise tootmise ja impordi küsimust tuleb vaadata sellest vaatenurgast, et
Euroopa Liidu sõltumatu biomassisektori arengut tasub edendada, arvestades ka täiendavat sissetulekut,mille saamiseks põllumajandusel võimalus võib avaneda,
T. arvestades, et Euroopa biokütuste sektori väljakujunemine annab võimaluse biokütusetehnoloogia siir-
deks arengumaadesse, mille tegevust halvavad tõusvad naftahinnad;
U. arvestades, et selgete keskkonnastandardite ja -kaitsemeetmete puudumine eelkõige biokütuste puhul
võib kaasa tuua olulise negatiivse mõju, näiteks troopikametsade ulatuslikuma raadamise, samas kuikasvuhoonegaaside heitkoguseid ei suudeta oluliselt vähendada;
V. arvestades, et Euroopa Liidu kehtivad õigusaktid tuleb biomassi paremaks kasutamiseks läbi vaadata;23.12.2006 C 317 E/891 Euroopa Liidu Teataja
Neljapäev, 14. detsember 2006ET
W. arvestades, et kaupade tootmise ja energeetilise kasutamise vahel tuleb leida tasakaalustatud kombinat-
sioon ning energeetiline kasutamine on vaid üks biomassi mitmetest kasutamisvõimalustest;
X. arvestades, et loomsetest rasvadest ja taimeõlidest saadud toodete keemiline kasutamine on konkurentsi-
võimeline majandusvaldkond, mille olemasolu ei tohi ohustada,
Y. arvestades, et puidu ja selle kõrvalsaaduste tööstuslik kasutamine materjalidena on konkurentsivõimeline
valdkond, mis loob töökohti ja lisaväärtust, mille olemasolu ei tohi ohustada;
Z. arvestades, et Euroopas mitteasuvad riigid on astunud olulisi samme biokütuste edendamisel ning on
laialdases läbimurdes kütuseturule juba edu saavutanud,
1. tervitab komisjoni kahte teatist biomassi tegevuskava ja ELi biokütuste strateegia kohta;2. jagab komisjoni hinnangut biomassi kasutamise praeguse olukorra kohta ning tõkete kohta selle edasisel
levikul energiasektoris;
3. on veendunud, et eelkõige Lissaboni strateegia taustal peab Euroopa Liidu biokütuste edendamise stra-
teegia juhinduma tõhususest ja säästvusest ning meetmed ei tohi tekitada ebaproportsionaalselt kõrgeidhalduskulusid;
4. on veendunud, et piirkondlikul, riiklikul ja Euroopa tasandil tuleb luua läbipaistvad ja avatud biomassi
ja biokütuste turud, mis vastavad säästva tootmise standarditele ning et need turud tuleks integreerida WTOsüsteemi ja nad peaksid olema kooskõlas ühtse, läbipaistva ja konkurentsivõimelise energiaturuga;
5. on seisukohal, et biokütuste tootjad vajavad liikmesriikide ja Euroopa Liidu tasandil keskpikka järje-
kindlat investeerimis- ja hinnakujunduspoliitikat, mis võimaldaks tehtud investeeringud mõistliku ajavahe-miku jooksul tagasi teenida;
6. nõuab tungivalt, et komisjon tegutseks Euroopa biomassi turu nimel ja kutsub liikmesriike üles kaotama
liikmesriikide tasandil ja ka liikmesriikide vahelised tõkked;
7. eeldab, et biomassi tegevuskava ja teatis biokütuste strateegia kohta on konkreetsete ja tõhusate meet-
mete aluseks;
8. nõuab tungivalt, et komisjon vaataks uuesti üle biomassi tegevuskavas sätestatud eesmärgid soojuse,
elektrienergia ja biokütuste tootmise kohta, pidades iga sektori puhul silmas konkurentsivõimet, tõhusust jatoodetavat energiahulka;
9. on seisukohal, et komisjon peaks kõik tegevuskavad ja direktiivid uuesti läbi arutama eesmärgiga lubada
bioenergia ja biokütuste otstarbekat tootmist ja kasutamist ning seda tuleks põhimõtteliselt teha taimekasva-tuse, metsanduse ja jäätmehoolduse valdkonnas;
10. nõustub komisjoniga, et biomassi kasutamine paiksetes rakendustes nagu jõumasinad, küte ja jahutus,
võib aidata optimaalselt saavutada ELi eesmärki vähendada kasvuhoonegaaside tekitamist; nõuab tungivaltbiomassi kulutasuva ja säästva tootmise ja kasutamise toetamist elektrienergia, metaani tootmise ning trans-pordi, kütte ja jahutuse valdkonnas, vajadusel asjakohaste meetmete abil, mis vastavad Kyoto eesmärkideel ja
pikaajalise 2 °C kliimaeesmärgi saavutamisele; sellega seoses nõuab, et eritähelepanu pöörataks kaugküttevõr-
kude ümberehitamisele;
11. on seisukohal, et biomassil põhineva taastuvenergiaga seonduv abi ja sellealane nõuanne ei tohi pikaa-
jaliselt moonutada tooraineturgude konkurentsi;
12. eeldab, et ka vabatahtlike kokkulepete abil võib jõuda biomassi ja biokütuste kiirema arendamise ja
laialdasema kasutamiseni ning kutsub liikmesriike ja komisjoni üles julgustama biomassi kasutamist energia
tootmiseks, kohaldades sealhulgas keskkonnanõudeid pigem heitkoguste kui kütusevaliku suhtes;23.12.2006 C 317 E/892 Euroopa Liidu Teataja
Neljapäev, 14. detsember 2006ET
13. usub, et arvestades turu suurust ja olemasolevaid kasutamisvõimalusi sobib kogu Euroopas tegutseva-
tele arenevatele turgudele eelkõige puidu biomass, kuigi meeles tuleb pidada ka praeguse turu puudusi ja
tõusvaid hindu; toetab seetõttu komisjoni kavatsust esitada võimalikult kiiresti metsanduse tegevuskava;
14. on siiski seisukohal, et metsa biomassi kasutamine ei tohi põhjustada kasvavat survet looduslikele
metsadele, aegade jooksul üleekspluateeritud metsade taastumise peatamist ega monokultuuride või eksooti-
liste liikide istanduste laienemist ning seda tuleb alati edendada metsade ökoloogilise kvaliteedi parandami-
sega sobituval viisil;
15. kutsub liikmesriike üles muutma biomassi rahalise toetamise sõltuvaks mitte kõnealuse rakenduse
suurusest vaid tõhususest, väga positiivsest kasvuhoonegaaside tasakaalust, nagu ka märgatavast kasust kesk-
konnale ja varustuskindlusele, võttes vastavalt täiendavuse põhimõttele arvesse teatavat tüüpi biomassi turu-letoomiseks vajaliku toetuse tüüpi ja summat;
16. kutsub komisjoni üles töötama välja vahendit (bio)kütuste tootmise ja kasutamise säästvuse hindami-
seks; usub, et on vaja luua ühtne metoodika mineraalkütuste ja biokütuste keskkonnaalaste, sotsiaalsete ja
majandusliku säästvuse aspektide objektiivseks mõõtmiseks, mis oleks samas võrdlusaluseks kõige säästva-matele (bio)kütustele suunatud soodustuste poliitikas;
17. kutsub liikmesriike üles seadma prioriteediks ergutuste pakkumise energiatootmisele, mis toimub
vastavalt varustusahela lepingutele põllumajandustootjate ja biomassi energeetikavaldkonnas kasutavate ette-võtjate vahel;
18. ootab liikmesriikidelt investeerimissoodustusi kliima seisukohast kõige tõhusamate ning struktuuri- ja
põllumajanduspoliitika eeskirjadele vastavate biomassi ja biokütuste tootmiseks ja kasutamiseks, võttes
eelkõige arvesse keskkonnaalaselt vastavaid, piirkondlikult kohandatud ja traditsioonilisi variante; usub, etsellised soodustusskeemid ei tohi mingil tingimusel põhjustada säästva kohaliku toiduainete tootmise väljava-hetamist;
19. ootab, et liikmesriigid töötaksid välja riiklikud biomassi tegevuskavad, ühitaksid need õigeaegselt oma
struktuuri- ja põllumajanduspoliitika meetmetega ning ajakohastaksid kõnealuseid riiklikke tegevuskavukindlaksmääratud ajavahemike järel; lisaks ootab, et liikmesriigid teeksid kõik võimaliku, et saavutada direk-tiivi 2003/30/EÜ eesmärke;
20. kutsub komisjoni üles imporditud ja ELis toodetud biomassi eri liikide teaduslike sõidukisõbralikkuse
võrdluste alusel uurima biomassi ja biokütuste säästvust kõikidel kasutusaladel, avaldama ülevaate ühildata-vuse kohta ühenduse õigustikuga ning edastama 2007. aasta lõpuks aruande Euroopa Parlamendile janõukogule;
21. seoses biomassi suurenenud kasutamisega energeetikavaldkonnas kutsub komisjoni ja liikmesriike üles
tagama looduskaitse, maastikuhoolduse ja maapiirkondade halduse ning metsamajanduse huvide ning piiran-gute austamise;
22. ootab, et komisjon esitaks strateegilise keskkonnaalase hindamise põhjal ettepanekud biomassi kuluta-
suva ja säästva kasutamise edendamiseks kütmise ja jahutamise eesmärkidel nii avalikus kui erasektoris;
23. on seisukohal, et arvestades vastandlikke nõudmisi jäätmetest tehtud biomassi kohta, on oluline, et
bioenergiat ei tohiks kasutada ettekäändena jäätmete põletamise soodustamiseks ressursisäästlikumate vali-
kute arvelt nagu korduskasutamine, ringlussevõtt või komposteerimine;
24. loodab, et edasiseks taaskasutamiseks sobimatute jäätmete, sealhulgas põllumajandusliku toiduainete
tootmise kõrvalsaaduste, välja arvatud kõrbestuvatelt aladelt pärinevate kõrvalsaaduste, kasutamist kütusena
hõlbustatakse arvestades energiatõhusust, seoses jäätmevaldkonna õigusliku raamistiku läbivaatamisega;
märgib siiski tingimusena, et see ei tohi see takistada ringlussevõetavate materjalide korduskasutamist;23.12.2006 C 317 E/893 Euroopa Liidu Teataja
Neljapäev, 14. detsember 2006ET
25. kutsub komisjoni üles kaotama Euroopa õigusaktidel põhinevad takistused, et muuta võimalikuks ja
soodustada sõnniku ja orgaaniliste jäätmete kääritamist biogaasi tootmiseks;
26. nõuab tungivalt, et biogaasi saamiseks ja transpordiks mittediskrimineerival viisil avataks gaasivõrgud
seal, kus on tehniliselt võimalik pumbata biogaasi maagaasisüsteemi ja selles ohutult transportida;
27. ootab, et lihtsustatakse bioenergia tootmise ja kasutamise haldusmenetlust ning laiendatakse seda
kõikidele liikmesriikidele;
28. rõhutab, et toetus energiakultuuride soodustamisele viidi sisse osana ühise põllumajanduspoliitika
reformist;
29. rõhutab, et biomassi kasutamisel tuleks säästvuse huvides pakkuda ergutusi selle kasutamiseks põllu-
majandusliku tooraine päritolukohale nii lähedal kui võimalik, vältides seega energia raiskamist transpordile;kutsub seetõttu komisjoni ja liikmesriike üles kasutama maaelu arendamise vahendeid selleks, et viia maapiir-kondade avalikud asutused üle bioenergia kasutamisele kütteallikana;
30. nõuab tervete kultuuride, näiteks teravilja, põletamise tunnustamist ja soodustamist;
31. tervitab komisjoni tähelepanu ühenduse teravilja sekkumisvarude kasutamise olulisusele bioenergia
tootmiseks; rõhutab, et see võimaldab vähendada ekspordiks minevate teravilja sekkumisvarude määra jamuudab seega ELil lihtsamaks täita WTOs võetud kohustusi; kutsub seetõttu komisjoni üles töötama väljaasjakohased soodustused eesmärgiga tagada, et sel viisil kasutatakse ära nii suur hulk sekkumisvarude teravil-jast kui võimalik;
32. tervitab komisjoni teatise aluseks olevat eesmärki jätkata taastuvenergia, sealhulgas biokütuste kasuta-
mise, sealhulgas transpordisektoris kasutamise soodustamist, ilma et see piiraks liikmesriikide vabadust validateisi taastuvaid tehnoloogiaid, aga ka sektorit ja rakendust, milles biomass annab kasvuhoonegaaside vähen-damise ja energia aspektist suurimat kasu;
33. kutsub liikmesriike üles soodustama biokütuste kasutamist maksustamis- ja aktsiisisüsteemi abil, et
muuta biokütuste tootmine ja kasutamine atraktiivsemaks; kutsub liikmesriike suurendama oma toetust selle
valdkonna kooskõlastatud poliitikale; toetab seega komisjoni, kelle eesmärk on teha ettepanek biokütustekasutamise kohustuslikuks muutmise kohta vastavalt ELi biokütuste strateegiale (KOM(2006)0034); kutsubkomisjoni üles seadma 2020. aastani uusi ambitsioonikamaid pikaajalisi eesmärke, mille abil luua investeeri-miskindlust;
34. kutsub komisjoni üles nafta- ja gaasiettevõtetjate ning sõidukitootjatega peetava dialoogi kaudu paran-
dama keskkonnasõbralike sõidukite kättesaadavust ning biokütuse levikut ja tarbijate juurdepääsu sellele;
35. kutsub komisjoni üles kõrvaldama biomassi ja biokütuste turult põhjendamatud tõkked, tegemata järe-
leandmisi meetmete aluseks olevates keskkonna- ja tervisekaalutlustes;
36. kiidab heaks komisjoni kavatsuse toetada eelkõige teise põlvkonna biokütuste valdkonnas jätkuvalt
teadusuuringuid ja arendustegevust ning hõlbustada teise põlvkonna biokütuste ulatuslikku rakendamist;
37. on seisukohal, et teise põlvkonna biokütused (biomassist tehtud vedelad kütused) võimaldavad oluliselt
suuremat energeetilist kasutamist kui esimese põlvkonna biokütused;
38. usub, et on pakiline vajadus kehtestada biokütustele võimalikult kiiresti tehnilised standardid ning
vaadata läbi Euroopa Parlamendi ja nõukogu 13. oktoobri 1998. aasta direktiiv 98/70/EÜ seoes bensiini jadiislikütuse kvaliteediga ning selle suhe biokütuste kasutamisse, tegemata järeleandmisi meetmete aluseksolevates keskkonna- ja tervisekaalutlustes; rõhutab, et kui komisjon on lõpetanud suurema biokütusekogu-
sega segatud bensiini ja diislikütuse mõju hindamise õhukvaliteedile, tuleks praegusi standardid vaid kohan-
dada või direktiivi 98/70/EÜ muuta;23.12.2006 C 317 E/894 Euroopa Liidu Teataja
Neljapäev, 14. detsember 2006ET
39. nõuab eelkõige praeguse standardi EN 14214 põhjalikku uuendamist, et kaasata teisi biomassi liike;
40. nõuab teise põlvkonna biokütuste eri liikide määratlemist, et arvestades keskkonnamõjusid eristada
metsakasvatustooteid ja tooteid, mis on saadud lignotselluloossetest jäätmetest, prügila orgaanilistest jäätme-test ning loomse ja taimse päritoluga toorainetest;
41. toetab biokütuste tehnoloogiaplatvormi asutamist koos kõigi energiakultuuride arendamisse, tootmisse,
töötlemisse ja lõppkasutusse kaasatud tehnoloogiapakkujatega;
42. ootab, et komisjon võtaks teadusuuringute toetamise puhul vastavalt Euroopa Parlamendi esimese
lugemise seisukohale teadusuuringute seitsmenda raamprogrammi kohta (
1) asjakohaselt arvesse eesmärki
suurendada biomassi kasutamist kaugjahutus- ja -küttesüsteemides;
43. nõuab tungivalt, et liikmesriigid teeksid võimalikult kiiresti teatavaks riiklikud eesmärgid bioenergia
vallas, mis peaksid olema kooskõlas nende riikliku Kyoto eesmärgiga, aga ka ELis kokkulepitud pikaajalise 2 °C eesmärgiga;
44. palub komisjonil võtta kasutusele kohustuslik ja terviklik sertifitseerimisskeem, sealhulgas ka viljelus-
ja töötlemisfaasi standardid ja ühtlasi kogu elutsükli kasvuhoonegaasi tasakaal, mis võimaldab biokütustesäästvat tootmist kõigis etappides ning mis kehtib nii Euroopa Liidus toodetud kui ka imporditud biokütus-tele;
45. kutsub komisjoni üles toetama üleilmse keskkonna- ja turvaseire (GMES) süsteemi arendamist ja kasu-
tamist, et jälgida maakasutust bioetanooli tootmisel, hoidmaks ära vihmametsade hävitamist ja teisi negatiiv-seid keskkonnamõjusid;
46. tunnistab, et palmiõli tootmise täiendav kasv võib mõjutada looduslikke metsi ja traditsioonilist toidu-
ainete tootmist, põhjustades bioloogilise mitmekesisuse kadu, konflikte maa pärast ning kasvuhoonegaasidesuuri heitkoguseid; kutsub seetõttu komisjoni üles seadma palmiõlist saadud toodete ELi impordi tingimu-
seks vastavuse säästva tootmise kriteeriumitele, mis on määratletud terviklikus sertifitseerimiskavas;
47. ootab kogu Euroopat hõlmava biomassi valdkonna eesmärgi püstitamist vastavalt ELi eesmärgile, et
2020. aastaks oleks taastuvenergia osakaal 25 %;
48. pooldab selliseid transpordisektori poliitikaid ja meetmeid ning ka alternatiivseid tehnoloogiaid, mis
on kooskõlas ELi kliimamuutuste eesmärkidega;
49. kutsub komisjoni üles võtma meetmeid eesmärgiga jõuda esimesel võimalusel biokütuste suhtes
mootorsõiduki- ja bensiinitööstuse vahelisele kompromissile, vastavalt põhimõttele, et biokütused on autode,mitte autod biokütuste jaoks;
50. nõuab, et hakataks teostama töörühma CARS 21 kaheksandat soovitust, mille kohaselt on teise põlv-
konna biokütused paljutõotav tehnoloogia eelkõige selleks, et vähendada süsinikdioksiidi heitkoguseid trans-pordisektoris;
51. soovitab, et seoses toote- ja tehnoloogiaarendusega tuleks kaaluda biokütuste võimalikku kasutamist
kõigis transpordivormides;
52. usub, et biokütuste kasutamiseks valitud valdkondades, näiteks põllumajanduses ja metsanduses,
laevanduses ja kohalikus ühistranspordis, on mõistlik julgustada nende kasutamist asjakohasele sertifitseeri-misele vastavate puhaste kütuste pikaajaliste maksusoodustustega;
53. kutsub komisjoni üles ergutama ühenduse aktsiisimaksu sätete muutmise kaudu kõigis liikmesriikides
biokütuste lisamist tavakütustele;
54. rõhutab maksumeetmete, näiteks maksuvabastuste, kasutamise olulisust, kuid kutsub komisjoni üles
olema valvel turu moonutamiste suhtes;23.12.2006 C 317 E/895 Euroopa Liidu Teataja
Neljapäev, 14. detsember 2006ET
(1) ELT C 300 E, 9.12.2006, lk 401.
55. toetab komisjoni tema kavatsuse osas luua seoses WTO läbirääkimistega selged eeskirjad, mis võimal-
davad eelkõige asjakohase ja ühtse kaubandus- ja tolliraamistiku kehtestamise kaudu Euroopa biokütuste
sektori arengut;
56. kutsub komisjoni üles muutma tulevase WTO lepingu osana senisest prioriteetsemaks kaubandusega
mitteseotud küsimuste tunnustamise; märgib, et see võimaldaks ELil tagada, et imporditud biokütused
vastavad teatavatele, peamiselt keskkonnavaldkonna säästvuse kriteeriumidele;
57. märgib, et biokütustega kaubitsetakse praegu maailmaturul ja et EL ei ole selles valdkonnas veel isema-
jandav; on siiski seisukohal, et omamaise tootmise soodustamine peaks olema esmatähtis;
58. on seisukohal, et ELi imporditud bioetanooli vastuvõetav määr tuleks kehtestada teatavaks ajavahemi-
kuks, nii et see sobiks ühenduse tootmise järkjärgulise arenguga kooskõlas Euroopa säästvat arengut pool-dava strateegiaga eelkõige energiasektoris;
59. usub, et on oluline, et komisjon esitaks 2007. aasta lõpuks aruande biokütuste tootmis- ja eksporditin-
gimuste kohta peamistes tootjariikides;
60. kutsub komisjoni üles edendama biomassi tegevuskavas biomassil põhinevate plastide täiendavaid
uuringuid ja sellealast teadustegevust, et saada parem ülevaade nende panusest fossiilkütuste säästmisse,kasvuhoonegaaside heitkoguste vähendamisse ning energiasäästmisse muude taaskasutustoimingute puhul
kui komposteerimine kogu nende elutsükli jooksul; kutsub komisjoni üles uurima võimalust muuta teatud
bioplastide kasutamine kohustuslikuks juhul, kui nad osutuvad praegu kasutatavatele plastidele heaks alterna-tiiviks;
61. kutsub komisjoni üles kaaluma katseprojektina taastuvenergia parkide rajamist, kus energiavajadus
kaetaks eri taastuvate energiaallikate, näiteks biomassi, tuule- ja päikeseenergia kombinatsiooni abil;
62. on veendunud, et üldsuse toetus biokütustele on oluline ja märgib üldsuse laialdast muret mahegeeni-
tehnoloogia pärast; usub, et energiatõhusa biomassi arendamine peab olema keskkonnale ohutu ega tohiluua tegelikku või tajutavat ohtu geneetiliselt muundamata toiduainete tootmisele; on veendunud, et valik
märgi abil (MAS), mis võimaldab nn nutika aretuse kaudu, st võõrgeenide kaasamisel põhineva geneetilise
muundamise asemel sarnaste perekondade taimi ristates, kultuure parandada, peab andma suure panuseenergiatõhusa ja samas keskkonnaohutu biomassi arendamisse;
63. nõuab tungivalt, et kõik liikmesriigid looksid asjakohased ergutused energiakultuuride säästvaks viljele-
miseks toiduainete tootmist ohustamata, hõlbustades ergutuste pidevat kättesaadavust ja võttes kasutusele
põllumajandusest ja metsandusest pärinevat täiendavat biomassi;
64. kutsub komisjoni üles pühendama eritähelepanu väiksemahulistele biokütuseprojektidele esmases
põllumajandussektoris, näiteks teisaldatavale destilleerimisele ja kääritamisele, mis võib avaldada olulist mõju
esmaste kõrvalsaaduste tulevasele töötlemisele;
65. on veendunud, et ühise põllumajanduspoliitika (§60) rubriigi 2 esimeses sambas eraldatud eelarveva-
hendid ja Maaelu Arengu Euroopa Põllumajandusfondi vahendid tuleb samuti märkida biomassi energeetili-seks kasutamiseks;
66. on seisukohal, et biomassi edendamine maapiirkondades tuleks saavutada seades esikohale teadusuu-
ringud, arengu ja nende biomassi rakenduste tutvustamise, mis vähendavad kõige rohkem ja kulutasuvamaltkasvuhoonegaase ja säästavad energiat ning luues eriotstarbelise turu, et parandada teavituskampaaniatekaudu tulusust; soovitab, et eritähelepanu pöörataks kõiki osapooli rahuldavate lahenduste arendamisele ja
edendamisele, kus biomassi tootmist saab ühendada elupaikade taastamise, vähese sisendiga põllumajanduse
ja keskkonnasõbraliku maakasutusega;23.12.2006 C 317 E/896 Euroopa Liidu Teataja
Neljapäev, 14. detsember 2006ET
67. nõuab tungivalt, et energiakultuuride toetuskavaga kindlaks määratud suurimat tagatud pindala, 1,5
miljonit hektarit, suurendataks oluliselt ja et energiakultuuride toetuskavast ei jäetaks välja ühtegi kultuuri,
kuigi eritähelepanu tuleb pöörata suure energiatõhususega kultuuridele;
68. nõuab, et komisjon kaotaks maa tootmisest kõrvaldamise korra ja pakuks energiakultuuride kasvata-
miseks uusi ergutusi;
69. märgib, et ka taastuva tooraine viljelus peab toimuma heade tavade kohaselt ja et viljeluse puhul kohal-
datakse nõuetele vastavuse eeskirju;
70. nõuab tungivalt, et komisjon laiendaks toetussüsteemide järgi biokütuste tootmiseks sobivate kultuu-
ride loetelu, et tagada sobivaimate energiakultuuride valik kohalikul ja piirkondlikul tasandil ning ergutadasõnniku kääritamist;
71. palub komisjonil kõrvaldada takistused energiakultuuride arendamiselt uutes liikmesriikides, mis kohal-
davad lihtsustatud ühtset pindalatoetuse kava;
72. nõuab tungivalt ühtse raamistiku vastuvõtmist Euroopa tasandil, et tagada energeetikavaldkonnas kasu-
tatava biomassi kättesaadavaks tegemise prioriteetsus ka riikides, kus bioenergia ei mängi veel mingit rolli;
73. on veendunud, et biomassi säästev tootmine ja kasutamine, mis peaks laienema väikesemahulisele
viljelusele ja olema ühtse maaeluarengu poliitika osa, pakub olulisi eeliseid arengumaade jaoks ja et Euroopa
Liit peaks toetama tehnoloogiasiiret nende kolmandate riikidega ja bioenergia tehnoloogiate eksporti; on
siiski seisukohal, et see poliitika peaks olema tasakaalustatud ja need pingutused tuleks keskendada sellele, etriigid rahuldaksid oma energiavajaduse, mitte ei arendaks ainult oma ekspordivõimsust;
74. kutsub komisjoni üles koostama konkreetse, põllumajandustootjatele, kodanikele ja kohalike haldusor-
ganite esindajatele mõeldud algatuse eesmärgiga teavitada biomassi ja biokütuste kasutamisest, pakkudasellealast koolitust ja suurendada teadlikkust selle kohta;
75. on seisukohal, et biomassi ja biokütuste tootmine võib Euroopa kliimakontrolli eesmärkide saavutami-
sele oluliselt kaasa aidata;
76. kutsub komisjoni üles esitama võimalikult kiiresti 2007. aasta energiapaketi osana ettepaneku võtta
vastu taastuvatel energiaallikatel põhinevat kütmist ja jahutamist käsitlev direktiiv ja tuletab meelde oma 14.veebruari 2006. aasta resolutsiooni koos soovitustega komisjonile kütmise ja jahutamise kohta taastuvatest
energiaallikatest;
77. rõhutab vajadust kogu ELi hõlmava biomassi ja biokütuste teabepoliitika järele;78. palub komisjonil elutsükli aspektist lähtudes lugeda ka turvas biomassi ja bioenergia tootmise pikaajali-
seks taastuvaks energiaallikaks;
79. nõuab usaldusväärseid üldtingimusi investorite ja tootjate jaoks pikaajalise strateegia huvides, et eden-
dada ELis eelkõige maksusoodustuste abil biokütuste konkurentsivõimelist turgu;
80. nõuab suuremat poliitilist ja majanduslikku tähelepanu ELi ja tema Euroopa naaberriikide biokütuste
turgude vahelisele koostööle ja integratsioonile, eelkõige konkreetsete partnerluslepingute raames;
81. usub, et programm „Arukas energeetika —Euroopa” aitab toetada energia säästmise ja loodusvarade
kohase kasutamisega seotud kohalikke projekte;
82. palub komisjonil regioonidevahelistel ja kahepoolsetel läbirääkimistel mitte anda WTOle enam, kui
juba seoses soodustatud juurdepääsu taotlustega ühenduse bioetanooli turule on lubatud, ning rakendadaüldise soodustuste süsteemi (GSP) ja täiendava soodustuste süsteemi (GSP+) kohaldamisel sätteid, mis võimal-davad vähendada või tühistada mõnedele riikidele antud soodustusi bioetanooli osas, kui need ei ole enamõigustatud;
83. julgustab komisjoni ja liikmesriike olema valvsad pettusekatsete või bioetanoolile kohaldatavatest tolli-
maksudest kõrvalehoidmise suhtes, tagades samas eelkõige päritolueeskirjadest ja tariifsest klassifikatsioonistkinnipidamise ning hoides ära teatud peatamismenetluste kuritarvitamise;
84. teeb presidendile ülesandeks edastada käesolev resolutsioon nõukogule ja komisjonile.23.12.2006 C 317 E/897 Euroopa Liidu Teataja
Neljapäev, 14. detsember 2006ET